Սրանք ռիսկեր են, որոնք դեռևս բխում են բավականին ընդհանրական ներկայացված գաղափարներից: Որքանո՞վ են դրանք իրական, պարզ կլինի նրանից, թե դրանց հիման վրա կոնկրետ ի՞նչ նախագիծ կամ նախագծերի փաթեթ կդրվի սեղանին: Էականը տվյալ դեպքում այն է, որ նախքան ռեալիզացումը, այդ գաղափարները, նախագծերը նախ դրվում են հանրային քննարկման, տվյալ դեպքում` համաժողովի ձևաչափով: Որևէ կասկած չկա, որ առաջիկայում դրանք դառնալու են հանրային-քաղաքական օրակարգի հիմնական հարցերը: Սա հենց այն է, ինչ անցած տարի չարվեց մարտական գործոությունների ժամանակ զոհված կամ վիրավորված ընտանիքների հատուցման՝ այսպես կոչված, «1000 դրամի հիմնադրամ» ստեղծելու գործընթացի նախաձեռնումից առաջ, և ինչը հանրային լուրջ դիմադրություն հարուցեց՝ ստվերելով «Ազգ-բանակ» գաղափարը շրջանառելու նպատակները: